**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 1Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 01/2023**

**ΘΕΜΑ : «Αποδοχή ή μη της Μελέτης Εργοταξιακής Σήμανσης για το έργο: «Κατασκευή νέου κλειστού δικτύου άρδευσης σε τμήματα των Αγροκτημάτων Χαρίεσσας (περιοχές Πλατάνι – Ξηρό Αγώγι – Ζωοδόχος Πηγή) και Μονοσπίτων (περιοχή Τσαλί Α)» του ΤΟΕΒ Αραπίτσης Νάουσας».**

 Στη Νάουσα σήμερα, ημέρα Τετάρτη 25-01-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 1ης συνεδρίασης 2023 μετά από την υπ΄ αριθμ. 1447/20-01-2023 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΛΑΖΑΡΙΔΟΥ ΔΕΣΠΟΙΝΑ**

**ΤΖΟΥΒΑΡΑΣ ΒΑΣΙΛΕΙΟΣ ΠΑΡΘΕΝΟΠΟΥΛΟΣ ΙΩΑΝΝΗΣ**

**ΜΠΑΛΤΑΤΖΙΔΟΥ ΘΕΟΔΩΡΑ ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το 1ο θέμα της ημερήσιας διάταξης αφορά την αποδοχή ή μη της μελέτης εργοταξιακής σήμανσης για το έργο προσωρινού χαρακτήρα για τη ρύθμιση της κυκλοφορίας σε δημοτικές οδούς για την εκτέλεση του παραπάνω έργου του ΤΟΕΒ Αραπίτσης Νάουσας, όπως αυτή συντάχθηκε από την ανάδοχο εταιρεία. Οι κυκλοφοριακές ρυθμίσεις θα ισχύουν μετά τις απαραίτητες εγκρίσεις από το Γενικό Γραμματέα της Αποκεντρωμένης Διοίκησης Μακεδονίας – Θράκης.

 Ο Πρόεδρος πήρε τον λόγο και διάβασε στα μέλη την εισήγηση της διεύθυνσης Τεχνικών υπηρεσιών του Δήμου Νάουσας η οποία αναφέρει ότι

Έχοντας υπόψη :

1. Το άρθρο 52 του Ν. 2696/1999 (ΦΕΚ 57/Α/23-03-1999), όπως τροποποιήθηκε και ισχύει
2. Το άρθρο 83 του Ν. 3852/2010 (ΦΕΚ 87/Α/7-06-2010), όπως τροποποιήθηκε και ισχύει
3. Το άρθρο 82 του Ν. 3463/2006 (ΦΕΚ 114/Α/8-06-2006), όπως τροποποιήθηκε και ισχύει
4. Την, με αρ. πρωτ. ΔΙΠΑΔ/οικ/502/01-07-2003 (ΦΕΚ 946/Β/9-7-2003), απόφαση του Υφυπουργού Περιβάλλοντος, Χωροταξίας και Δημοσίων Έργων περί έγκρισης Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια
5. Την, με αρ. πρωτ. ΔΜΕΟ/Ο/613/16-2-2011 (ΦΕΚ 905/Β/20-5-2011, απόφαση του Υφυπουργού Υποδομών, Μεταφορών και Δικτύων περί έγκρισης α) Οδηγιών Μελετών Οδικών Έργων Κατακόρυφης Σήμανσης Αυτοκινητοδρόμων (ΟΜΟΕ-ΚΣΑ) και β) Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)
6. Τα άρθρα 4.1 & 4.2 της υπ’ αριθμ. 27/15-12-2012 (αρ. πρωτ.: ΔΙΠΑΔ/οικ/369/15-10-2012) εγκυκλίου της Δ/νσης Διαμόρφωσης Αρχών & Κανόνων Διασφάλισης Ποιότητας Δημοσίων Έργων & Εξειδίκευσης Ανθρώπινου Δυναμικού (ΔΙΠΑΔ) της Γενικής Γραμματείας Δημοσίων Έργων του Υπουργείου Ανάπτυξης, Ανταγωνιστικότητας, Υποδομών Μεταφορών και Δικτύων (ΑΔΑ:Β4301-8ΞΩ)
7. Το, με αρ. πρωτ. Φ2.2.1/56/780376(2770)/12-12-2022, έγγραφο του Τμήματος Έργων Δομών Περιβάλλοντος της Υποδ/νσης Τεχνικών Έργων Π.Ε. Ημαθίας
8. Την από 21-11-2022 μελέτη εργοταξιακής σήμανσης του παραπάνω έργου, που συντάχθηκε από την ανάδοχο εταιρεία.

καλούνται

τα Τοπικά Συμβούλια Μονοσπίτων και Χαρίεσσας να διατυπώσουν γνώμη και η Επιτροπή Ποιότητας Ζωής και το Δημοτικό Συμβούλιο να αποφασίσουν για την αποδοχή ή μη της Μελέτης Εργοταξιακής Σήμανσης προσωρινού χαρακτήρα για τη ρύθμιση της κυκλοφορίας σε δημοτικές οδούς για την εκτέλεση του παραπάνω έργου του ΤΟΕΒ Αραπίτσης Νάουσας, όπως αυτή συντάχθηκε από την ανάδοχο εταιρεία. Οι κυκλοφοριακές ρυθμίσεις θα ισχύουν μετά τις απαραίτητες εγκρίσεις από το Γενικό Γραμματέα της Αποκεντρωμένης Διοίκησης Μακεδονίας – Θράκης.

Συνημμένα:

1. Το, με αρ. πρωτ. Φ2.2.1/56/780376(2770)/12-12-2022, έγγραφο
2. Η από 21-11-2022 μελέτη εργοταξιακής σήμανσης

 Στη συνέχεια τα μέλη αφού άκουσαν τα παραπάνω και μετά από διαλογική συζήτηση (ναι) ψηφίζουν όλοι οι δημοτικοί σύμβουλοί

**ΟΜΟΦΩΝΑ ΑΠΟΦΑΣΙΖΟΥΝ**

Την αποδοχή της μελέτης εργοταξιακής σήμανσης προσωρινού χαρακτήρα για την ρύθμιση της κυκλοφορίας σε δημοτικές οδούς για την εκτέλεση του παραπάνω έργου του ΤΟΕΒ Αραπίτσης Νάουσας, όπως αυτή συντάχθηκε από την ανάδοχο εταιρεία. Οι κυκλοφοριακές ρυθμίσεις θα ισχύουν μετά τις απαραίτητες εγκρίσεις από το Γενικό Γραμματέα της Αποκεντρωμένης Διοίκησης Μακεδονίας – Θράκης.

 Να εισηγηθεί το θέμα στο δημοτικό συμβούλιο ο αντιδήμαρχος Τεχνικών Υπηρεσιών Αδαμίδης Παύλος.

Η απόφαση έλαβε αύξοντα αριθμό **01/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**